ช่วงเทศกาลสงกรานต์ที่ลำปางนั้น มีน้อยร้านที่ยังเปิดให้บริการ ซึ่ง'ร้านเสบียง'เป็นหนึ่งในนั้น ผมไม่รีรอที่จะเลี้ยวซ้ายเข้าไปยังร้านเก่าแก่แห่งนี้ 
    กระเบื้องพระอาทิตย์ ข้าวอบสัปปะรด หลนกุ้ง และแน่นอน 'ขาหมูเสบียง' เมนูขึ้นชื่อของร้าน ถูกนำมาเสิร์ฟในเวลาไม่ช้า ผมไม่แปลกใจเลยที่'ร้านเสบียง'ยังคงยืนหยัดเป็นหนึ่งร้านในดวงใจของคนลำปางเพราะทุกเมนูใช้วัตถุดิบคุณภาพ กลมกล่อมและลงตัวมาก เสียดายที่ผมแวะเข้าไปในข่วงกลางวัน เพราะบรรยากาศระเบียงริมแม่น้ำวังแสน'ฉ่ำ'ในช่วงแดดร่มลมตกนั้น คงทำให้ผมและกลุ่มเพื่อนนั่งสนทนากันแบบ'กรึ่ม'ได้จนปิดร้านอย่างแน่นอน